2020. gada Tour de France

2020. gada Tour de France bija 107. Tour de France velobrauciens, kas norisinājās no 2020. gada 29. augusta līdz 20. septembrim.

Sacensību starts (Grand Départ) bija Nicā. Tā bija otrā reize, kad sacensības sākās šajā pilsētā, pirmoreiz tas notika 1981. gada Tour de France. Tā bija arī 36. reize, kad Nica iekļauta Tour de France maršrutā un pirmā reize kopš 2013. gada Tour de France.

 COVID-19 pandēmijas ietekme 
Sacensības sākotnēji bija plānotas no 2020. gada 27. jūnija līdz 19. jūlijam, taču COVID-19 pandēmijas dēļ velobrauciena starts tika pārcelts uz 29. augustu.

Dalībniekiem pirms starta bija jāveic divi COVID-19 testi, viens sešas dienas pirms starta, bet otrs — 72 stundas, vairākiem potenciāliem dalībniekiem šie testi bija pozitīvi. Pirmajā atpūtas dienā, 7. septembrī, pēc deviņiem aizvadītiem posmiem testi tika veikti visiem sportistiem un komandu personālam, visas braucēju analīzes bija negatīvas, taču tās bija pozitīvas četriem dažādu komandu darbiniekiem un sacensību direktoram Kristianam Prudomē. Visas otrajā atpūtas dienā, 14. septembrī, veiktās analīzes bija negatīvas.

Braucējs, kam būtu pozitīvas analīzes sacensību laikā, tiktu atsaukts no sacensībām. Ja septiņu dienu periodā būtu vismaz divas pozitīvas analīzes vienā komandā, tad no sacensībām atsauktu visu komandu.

 Komandas 

Tā kā Tour de France ir UCI Pasaules tūres sacensības, visas 19 UCI WorldTeam komandas tika ielūgtas, un dalība tām bija obligāta. Vēl viena komanda, , saņēma automātisku ielūgumu kā iepriekšējās sezonas labākā UCI Profesionālās kontinentālās tūres komanda. Tūres organizatori, Amaury Sport Organisation (ASO), papildus uzaicināja divas UCI Profesionālās kontinentālās komandas, kas tika nosauktas 2020. gada 7. janvārī.

 Pirmssacensību favorīti 
Presē un totalizatoros kā kopvērtējuma favorīti mainījās līdz ar tūres pārcelšanu.  līderis bija Egans Bernals, iepriekšējā gada uzvarētājs, bet komandā netika iekļauts 2018. gada uzvarētājs Geraints Tomass, kā ari četrkārtējais tūres uzvarētājs Kriss Frūms. Abi nerādīja pārliecinošu sniegumu Critérium du Dauphiné. Pie favorītiem pieskaitīja arī Tibo Pino (), kas rādīja labu sniegumu iepriekšējā gadā, bet izstājās savainojuma dēļ.  sastāvā bija līderu duets: Primožs Rogličs, 2019. gada Vuelta a España uzvarētājs, un Toms Dimulēns, 2017. gada Giro d'Italia uzvarētājs. Viņu komandas biedrs Stevens Kreisveiks, kurš iepriekšējā gadā ieņēma trešo vietu, pāris nedēļas pirms starta guva savainojumu Critérium du Dauphiné sacensību laikā un netika pieteikts startam. Citu favorītu vidū bija Migels Anhels Lopess (), Romēns Bardē (), Emanuels Buhmans (, finišēja ceturtais iepriekšējā gadā), Mikels Landa (), Gijoms Martēns (), Daniels Martiness (Critérium du Dauphiné uzvarētājs), Nairo Kintana (), Tadejs Pogačars (), kurš finišēja trešais 2019. gada Vuelta a España, Ričijs Ports un Bauke Mollema (). Papildus tika minēts Žiljēns Alafilips, kurš iepriekšējā gadā pārsteidzoši valkāja dzelteno krekliņu 14 dienas un spēja finišēt piektais, bet viņš pats apstiprināja, ka koncentrēsies uz uzvarām posmos, nevis kopvērtējumu.

 Distance un posmi 
Pilns maršruts tika paziņots 2019. gada 15. oktobrī.

 Klasifikāciju līderi 
PosmsUzvarētājsKopvērtējums25x25pxPunktu klasifikācija25x25pxKalnu klasifikācija25x25pxJauno braucēju ieskaite25x25pxKomandu ieskaite25x25pxCīnītāja balva25x25px1Aleksanders KristofsAleksanders KristofsAleksanders KristofsFabjēns GreljēMadss PēdersensMihaels Šers2Žiljēns AlafilipsŽiljēns AlafilipsBenuā KonfruāMarks HiršiBenuā Konfruā3Keilebs JūansPeters SagansŽeroms Kuzēns4Primožs RogličsTadejs PogačarsKrists Neilands5Vauts van ĀrtsĀdams JeitssSems BenetsVauts Pūlss6Aleksejs LucenkoNikolass Ročs7Vauts van ĀrtsPeters Sagans Egans BernalsDaniels Oss8Nanss PeterssNanss Peterss9Tadejs PogačarsPrimožs RogličsMarks Hirši10Sems BenetsSems BenetsStefans Kings11Keilebs JūansMatjē Ladanū12Marks HiršiMarks Hirši13Daniels MartinessTadejs PogačarsMaksimilians Šahmanis14Sērens Krāgs AndersensStefans Kings15Tadejs Pogačars Pjērs Rolāns16Lennards KemnaRičards Karapass17Migels Anhels LopessTadejs PogačarsŽiljēns Alafilips18Mihals KvjatkovskisRičards KarapassMarks Hirši19Sērens Krāgs AndersensRemī Kavaņa20Tadejs PogačarsTadejs PogačarsTadejs Pogačarsnepiešķīra21Sems BenetsFinišsTadejs PogačarsSems BenetsTadejs PogačarsTadejs PogačarsMovistar TeamMarks Hirši

 Rezultāti 
 Kopvērtējums 

 Papildu klasifikācijas 

 Punktu klasifikācijas 

 Kalnu karaļa klasifikācija 

 Jauno braucēju klasifikācija 

 Komandu klasifikācija 

 Latvijas sportisti 
2020. gada Tour de France startēja divi sportisti no Latvijas. Toms Skujiņš pārstāvēja Trek-Segafredo, savukārt velobrauciena debitants Krists Neilands — Israel Start-Up Nation. Neilands 4. posmā iesaistījās atrāvienā un saņēma posma aktīvākā braucēja balvu. Velobrauciena 8. posmā T. Skujiņš pēc atrāviena grupā izcīnīja 2. vietu. Šī bija pirmā reize, kad kāds Latvijas braucējs izcīna vietu Tour de France posma labāko trijniekā kopš 2003. gada, kad 2. vietu etapā izcīnīja Romāns Vainšteins. 10. posmā Skujiņš iekļuva kritienā, bet spēja turpināt sacensības.

 Atsauces 

 Ārējās saites 

 Tour de France 2020

Kategorija:2020. gads riteņbraukšanā
2020